open-index/open-wikipedia-markdown huggingface dataset:
טסמין ארצ'ר

**טסמין ארצ'ר** (באנגלית: **Tasmin Archer**; נולדה ב-3 באוגוסט 1963) היא זמרת פופ אנגלייה, הנודעת בזכות להיטה Sleeping Satellite, זוכת פרס תגלית השנה בטקס פרסי המוזיקה הבריטית לשנת 1993.

## ביוגרפיה
ארצ'ר נולדה בברדפורד שבאנגליה. בשנת 1980, למדה קלדנות  בקולג' ברדפורד  ועבדה כפקידה בבית משפט בלידס. לאחר מכן, החלה לעבוד עם מוזיקאים והצטרפה להרכבים מוזיקליים כזמרת ליווי .

## קריירה מוזיקלית
בשנת 1990, ארצ'ר חתמה חוזה עם חברת התקליטים EMI. באוגוסט 1992, הוציאה לאור את הסינגל Sleeping Satellite שהגיע למקום הראשון במצעד הסינגלים הבריטי, ולמקום ה-32 במצעד הפזמונים האמריקאי של הבילבורד הוט 100. באוקטובר 1992, הוציאה לאור את אלבומה הראשון 'Great Expectations'  שהגיע למקום השמיני במכירות לפי מצעד האלבומים הבריטי וזכה למעמד של אלבום זהב בדצמבר 1992. הסינגל השני של ארצ'ר 'In Your Care'  עסק בהתעללות בילדים, וארצ'ר תרמה את התמלוגים ממנו לארגון Childline  העוזר לילדים ולנוער במצוקה.

בשנת 1993, זכתה ארצ'ר בפרס תגלית השנה במסגרת טקס פרסי המוזיקה הבריטי.

בשנת 1996, ארצ'ר הוציאה לאור את אלבומה השני Bloom  אולם האלבום לא הצליח לשחזר את ההצלחה של אלבומה הראשון. לאחר ערעור היחסים עם חברת EMI, החליטה ארצ'ר לקחת הפסקה, אולם כשניסתה לאחר שנתיים לכתוב שוב - נתקלה במחסום כתיבה. בשנת 2002, הוציאה לאור מספר סינגלים שעתידיים היו להכלל באלבומה השלישי 'On' שיצא לאור בספטמבר 2006.

## קישורים חיצוניים
* 

* 
* 
* טסמין ארצ'ר - מצעד האלבומים הבריטי
* High expectations for singer Tasmin's return, yorkshire post
* ריאיון עם טסמין ארצ'ר - mundane sounds
* טסמין ארצ'ר - אתר 175 heroes

קטגוריה:זמרות-יוצרות בריטיות
קטגוריה:זוכי פרס המוזיקה הבריטית
קטגוריה:זמרות פופ בריטיות
קטגוריה:בריטיות שנולדו ב-1963
קטגוריה:בריטים שנולדו ב-1963
חאמה ביליאט

**חאמה ביליאט** (באנגלית: **Khama Billiat**; נולד ב-19 באוגוסט 1990 בהארארה, זימבבואה) הוא כדורגלן זימבבואי המשחק בעמדת הקשר התקפי ויכול להיות מתופקד בנוסף בעמדת החלוץ בקייזר צ'יפס מהליגה הדרום אפריקאית PSL ובנבחרת זימבבואה.

## קריירת מועדונים

חאמה ביליאט ערך את הופעת הבכורה שלו בקבוצת הבת של אייאקס ההולנדית, אייאקס קייפטאון הדרום אפריקאית בסוף אוגוסט 2010 נגד ממלודי סאנדאונס, משחק שהסתיים בניצחון קבוצתו 4-3 בפנדלים במסגרת טורניר של שמונה קבוצות שהתקיים בעיר קייפטאון. הוא נרכש מקבוצה מקומית בזימבבואה בשם CAPS יונייטד שלושה חודשים לאחר שקנתה אותו בעצמה.

ב-21 ביולי 2012 במפגש ידידות שלא במסגרת העונה הסדירה, אייאקס קייפטאון פגשה את מנצ'סטר יונייטד למשחק שהסתיים בתוצאה 1-1, שבו ביליאט זכה לשבחים מבלמה הוותיק של מנצ'סטר, ריו פרדיננד שתיאר את הקשר ההתקפי כזריז רגליים, בעל שליטה יוצאת דופן בכדור ושחקן שמרגש לצפות בו.

לאחר התרשמות בלוקומוטיב מוסקבה הרוסית בקיץ 2013, חתם ביליאט לחמש שנים דווקא בממלודי סאנדאונס הדרום אפריקאית שם זכה בשתי אליפויות. באחרונה שבהן בעונת 2015-16 הוביל את הקבוצה עם 12 שערים.

בקיץ 2018 חתם בקייזר צ'יפס.

## נבחרת זימבבואה
חאמה ייצג את זימבבואה בנבחרות הנוער שלה. ב-26 במרץ 2011 ערך את הופעת הבכורה שלו בנבחרת הבוגרת במסגרת משחקי מוקדמות גביע אפריקה לאומות 2013 נגד נבחרת מאלי. בחודש אוגוסט של אותה השנה, כבש ביליאט את שער הבכורה שלו בנבחרת במסגרת משחק ידידות נגד נבחרת זמביה.

## תארים
;קבוצתיים
* ליגת העל של דרום אפריקה (2): 2013/14, 2015/16
* ליגת האלופות של אפריקה (1): 2016

;אישיים
* שחקן העונה של ליגת העל של דרום אפריקה: 2016

## קישורים חיצוניים

## הערות שוליים

קטגוריה:כדורגלנים זימבבואים
קטגוריה:קשרי כדורגל זימבבואים
קטגוריה:חלוצי כדורגל זימבבואים
קטגוריה:כדורגלני ממלודי סאנדאונס
קטגוריה:כדורגלני קייזר צ'יפס
קטגוריה:כדורגלני אייאקס קייפטאון
קטגוריה:כדורגלני נבחרת זימבבואה
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:זימבבואים שנולדו ב-1990
מקנזי דייוויס

**מקנזי ריו דייוויס** (באנגלית: **Mackenzie Rio Davis **; נולדה ב-1 באפריל 1987) היא שחקנית ודוגמנית קנדית, אשר ידועה בעיקר בתפקידה בתור המתכנתת קמרון האו בסדרת הטלוויזיה האמריקאית "קוד שרוף" ברשת AMC.

דייוויס גם שיחקה בפרק "San Junipero" בסדרת המתח "Black mirror".

## ביוגרפיה
דייוויס נולדה בוונקובר, קולומביה הבריטית, קנדה, בתם של לוטה, מעצבת גרפית בריטית - ילידת דרום אפריקה, ולג'ון דייוויס, ספר מליברפול, אנגליה. הוריה הם הבעלים של AG Hair - חברה למוצרי טיפוח לשיער.

דייוויס סיימה את לימודיה בבית הספר קולינגווד במערב ונקובר בשנת 2005 ולאחר מכן למדה באוניברסיטת מקגיל במונטריאול שבקוויבק. לאחר מכן, למדה דייוויס משחק בבית הבובות השכונתי  שבניו יורק.

## קריירה
החל משנת 2014 משחקת בתפקיד קמרון האו בסדרת הטלוויזיה "קוד שרוף". כן שיחקה דייוויס בשנת 2014 בסרט הקומדיה "הדייט שהביך אותי" לצד זאק אפרון ואימוג'ן פוטס.

בשנת 2015 הופיעה בתפקיד מהנדסת נאס"א בסרט שובר הקופות "להציל את מארק וואטני", בבבימויו של רידלי סקוט, אשר מבוסס על הספר "לבד על מאדים" מאת אנדי ויר משנת 2011.

בשנת 2016 הופיעה בפרק סאן ג'וניפרו בסדרת הטלוויזיה "מראה שחורה".

בשנת 2017 שיחקה בסרט המדע הבדיוני שביים דני וילנב "בלייד ראנר 2049" לצד האריסון פורד וג'ארד לטו.

בשנת 2020 שיחקה בסרטה של קליאה דובאל "עונת השמחות" בדמותה של הרפר.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה קנדיות
קטגוריה:דוגמניות קנדיות
קטגוריה:בוגרות אוניברסיטת מקגיל
קטגוריה:בוגרי אוניברסיטת מקגיל
קטגוריה:קנדים ממוצא אנגלי
קטגוריה:קנדיות שנולדו ב-1987
ים קספרס אנשל

**ים קספרס אנשל** (נולדה ב-15 בפברואר 1998) היא דוגמנית ישראלית שלקחה חלק בתחרות מלכת היופי של ישראל לשנת 2016 וזכתה במקום השני בתואר של נערת ישראל.
עקב זכיתה נבחרה לייצג את ישראל בתור מיס ישראל בתחרות מיס יוניברס.

## חיים פרטיים
ים נולדה בהרצליה וגדלה כשהיא גרה על היאכטה של אביה במרינה שבהרצליה. בתקופת החטיבה והתיכון הייתה חלק מכיתת המחוננים האזורית, בגיל 14 הייתה לסגנית אלופת ישראל ברכיבה על סוסים.
לאחר סיום התיכון התגייסה לצה"ל.

בספטמבר 2023 התארסה לבן זוגה אביב זילבר. הם נישאו ביוני 2024.

## קישורים חיצוניים

* ש

## הערות שוליים

קטגוריה:בוגרות תיכון הראשונים (הרצליה)
קטגוריה:בוגרי תיכון הראשונים (הרצליה)
קטגוריה:דוגמניות ישראליות
קטגוריה:משתתפות בתחרות מלכת היופי (ישראל)
קטגוריה:ישראליות שנולדו ב-1998
קטגוריה:ישראלים שנולדו ב-1998
חמר מדינה

[שמאל|ממוזער|150px|[בירה נחשבת לחמר מדינה]]
**חמר מדינה** הוא ביטוי הלכתי למשקה חשוב ששתייתו היא לשם הנאה ולא רק להרוות את הצימאון. מקור הביטוי הוא בארמית, ותרגומו לעברית הוא: "יין מדינה". משקה המשמש תחליף מקביל ליין. בדרך כלל הכוונה היא למשקה אלכוהולי.

## מקור

:בתרגום לעברית: פעם אחת הזדמן אמימר לעירנו, ולא היה לנו יין (לתת לו להבדיל עליו). הבאנו לו שיכר (=משקה אלכוהולי אחר שאינו יין ענבים) ולא הבדיל, ו (מחמת כן) הלך לישון בלא לאכול (שכן אסור לאכול קודם הבדלה). למחרת התאמצנו והבאנו לו יין והבדיל עליו ואכל משהו. בשנה שאחרי זה שוב הזדמן אמימר לעירנו, (וגם הפעם) לא היה לנו יין לתת לו, אז הצענו שיכר. אמר אמימר: אם כך (שלא מצוי שם יין, אלא שיכר), הרי שיכר זה הוא "חמר מדינה". הבדיל אמימר על שיכר זה ואכל משהו.

## השלכות הלכתיות
### קידוש
ישנה מחלוקת בשאלה כשרותו של חמר מדינה לקידוש: דעת הרי"ף והרמב"ם היא שחמר מדינה פסול לקידוש שנתקן דווקא על יין, לעומת זאת דעת הרא"ש, ר"י וראב"ן היא שחמר מדינה כשר לקידוש. בשולחן ערוך נפסק כי ניתן להשתמש בחמר מדינה לקידוש היום, אך לא לקידוש הלילה.
### הבדלה
הבדלה צריכה להיאמר על כוס יין, במקרה שאין יין יכול להבדיל על חמר מדינה, והיינו כל משקה חשוב במדינה זו חוץ ממים.
### מה נקרא חמר מדינה בזמננו
קיימים חילוקי דעות בין הפוסקים בזמנינו על הגדרת חמר מדינה: יש אומרים שרק משקה אלכוהולי יכול להיחשב "חמר מדינה"
, ויש אומרים שכל משקה נחשב כ"חמר מדינה" אם יש לו חשיבות והוא מוגש לאורחים ומקובל לשתייה בעיר זו, כמו קפה או חלב, אבל לא מים.

## קישורים חיצוניים

* 

## הערות שוליים

קטגוריה:הלכה
מיגל טורגה

ממוזער|188 פיקסלים|איור של מיגל טורגה
**מיגל טורגה** (בפורטוגזית: **Miguel Torga**; 12 באוגוסט 1907 – 17 בינואר 1995) הוא שם העט בו התפרסם רופא האף, אוזן וגרון הפורטוגזי, שידוע בעיקר בזכות היותו המשורר והסופר הפורטוגזי אדולפו קורייה דה רושה (Adolfo Correia da Rocha), מחשובי הכותבים בשפה הפורטוגזית, ראשון הזוכים בפרס קמואש.
## ביוגרפיה
טורגה נולד בכפר סאו מרטינו דה אנטה בצפון פורטוגל להורים שהיו חקלאים. הוא למד בבית מדרש קתולי בלאמגו, אך ב-1920 אביו הפסיק את לימודיו ושלח אותו לעבוד עם דודו, בברזיל. הדוד התרשם מתבונתו והחליט לשלם עבור לימודיו, לכן חזר ב-1925 לפורטוגל להשלמת לימודיו. ב-1933 השלים לימודי רפואה באוניברסיטת קוימברה והתחיל לעבוד כרופא בכפר הולדתו ובסביבה. במקביל, באותה תקופה, החל לכתוב סיפורים ולפרסם אותם בעצמו. ב-1941 התחיל לעבוד בקוימברה כרופא אף, אוזן וגרון.

ב-1940 נשא לאישה סטודנטית בלגית שהגיעה לקורס קיץ בפורטוגזית באוניברסיטת קוימברה, אנדראה קראב. לשניים נולדה בת ב-1955. לאחר מהפכת הציפורנים טורגה תמך באנטוניו רמליו איאנש, אך פרט לכך נשמר ממעורבות בפוליטיקה ובקבוצות ספרותיות. טורגה נחשב לגדול המספרים בשפה הפורטוגזית.

## יצירתו
### שירה
* Ansiedade **חרדה** (1928)
* Rampa **כבש** (1930)
* O Outro Livro de Job **הספר האחר על העבודה** (1936)
* Lamentação **קינה** (1943)
* Nihil Sibi (1948)
* Cântico do Homem **שירת האדם** (1950)
* Alguns Poemas Ibéricos **כמה פואמות איבריות** (1952)
* Penas do Purgatório **נוצות מכור המצרף** (1954)
* Orfeu Rebelde **אורפאו המורד** (1958)

### סיפורת בדיונית
* Pão Ázimo **המצות** (1931)
* Criação do Mundo. Os Dois Primeiros Dias **יצירת העולם. בימי ראשון** (1937)
* O Terceiro Dia da Criação do Mundo **היום השלישי של בריאת העולם** (1938)
* O Quarto Dia da Criação do Mundo **היום הרביעי של בריאת העולם** (1939)
* O Quinto Dia da Criação do Mundo **היום החמישי של בריאת העולם** (1974)
* O Sexto Dia da Criação do Mundo **היום השישי של בריאת העולם** (1981)
* Bichos **חיות** (1940) תורגם לעברית על ידי רמי סערי והופיע ב-2008 בהוצאת כרמל
* Contos da Montanha **סיפורים מההר** (1941)
* O Senhor Ventura **מר ונטורה** (1943)
* Novos Contos da Montanha **סיפורים חדשים מההר** (1944)
* Vindima **בציר** (1945)
* Fogo Preso **אש שבויה** (1976)

### תיאטרון
* Terra Firme e Mar **קרקע מוצקה וים** (1941)
* O Paraíso **גן עדן** (1949)
* Sinfonia **סימפוניה** (1947)

### רשמיי מסע
* Portugal **פורטוגל** (1950)
* Traço de União **מקף** (1955)

### יומנים
* (Diário) 16 כרכים שפורסמו בין השנים 1941 - 1994.

## קישורים חיצוניים

* 
* 

קטגוריה:משוררים פורטוגזים
קטגוריה:סופרים פורטוגזים
קטגוריה:זוכי פרס קמואש
קטגוריה:רופאי אף אוזן גרון
קטגוריה:רופאים פורטוגזים
קטגוריה:פורטוגזים שנולדו ב-1907
קטגוריה:נפטרים ב-1995
קטגוריה:פורטוגזים שנפטרו במאה ה-20
מבצע לבלוב

**מבצע לבלוב** היה פשיטה של צה"ל שנערכה בליל 16 - 17 באוקטובר 1980, בה פשטו לוחמים מחטיבת הצנחנים וחטיבת גולני על בסיס מחבלים בלבנון, במטרה לפגוע במחבלים ולהרוס תשתיות טרור.
## רקע
בשנת 1980 התגבשה בצה"ל התפיסה כי הכרחי לשוב ולבצע פעולות יזומות בשטח לבנון על מנת להביא שקט ליישובי הצפון בפרט ולתושבי ישראל בכלל. הרמטכ"ל, רפאל איתן, הורה לאלוף פיקוד הצפון, אביגדור בן-גל, להיערך לביצוע פשיטה צפונית לנהר הליטאני שבלבנון. הפעולה הוטלה על כוחות מחטיבת גולני, עליה פיקד אל"ם אילן בירן. בנוסף השתתף כוח מחטיבת הצנחנים.
## מהלך המבצע
הכוחות נעו באמצעות כלי רכב עד לנקודת הפריקה בקליעה ובמרג' עיון. עם רדת הלילה החלו הכוחות לנוע מרחק בן 20 קילומטרים לעבר היעדים. לאחר חציית נהר הליטאני, בסיוע לוחמי שייטת 13, שהקימו גשר ואבטחו את הכוח טיפסו הכוחות ועלו לרמת ארנון עד אשר היו מצויים בקרבת היעדים ונערכו לתקיפה. כוח משולב שהורכב מסיירת הצנחנים ומפלוגת הנ"ט של החטיבה, בפיקוד מפקד הסיירת, שמאי רן, תקף מוצב מחבלים, פגע במחבלים והרס את המוצב. במקביל ארב כוח מגדוד 13 בפיקוד המג"ד עדי אדירי, לכוחות התגבורת של המחבלים והשמיד שני רכבי מחבלים על כביש סמוך. לאחר שהכוחות הרסו את המבנים ואת אמצעי הלחימה ביעד, נסוגו הכוחות 3 קילומטרים והתפנו באמצעות מסוקי "יסעור" ושבו לישראל.

## תוצאות המבצע
כוחות צה"ל הרגו כ-15 מחבלים, פצעו מספר מחבלים נוספים והרסו את המבנים ביעד. לכוחות צה"ל לא היו נפגעים והמבצע הוכתר בהצלחה.
## קישורים חיצוניים
* מבצע לבלוב , באתר פלנ"ט צנחנים.
* יעקב ארז, ומנחם רהט, "**כוח צה"ל פשט על יעדי מחבלים בדרום לבנון**", חלק א', חלק ב', מעריב,  17.10.1980, עמודים 1–2.
* אש"ף: הפשיטה באה עלינו כהפתעה, דבר,  19.10.1980, עמוד 1.
* 
## הערות שוליים

קטגוריה:1980 בישראל
לבלוב
לבלוב
קטגוריה:קרבות יחידות הצנחנים של צה"ל
סופי מצ'טנר

**סופיה (סופי) מצ'טנר** (נולדה ב-4 בדצמבר 2000) היא דוגמנית ישראלית בינלאומית. בגיל 14 פרצה לעולם הדוגמנות כפרזנטורית של בית האופנה העילית הצרפתי "דיור".

## ביוגרפיה
סופיה מצ'טנר נולדה וגדלה בחולון, לפיודור סוטניקוב וקסניה מצ'טנר, שני עולים ילידי ברית המועצות לשעבר (כיום ברוסיה). אמה הגיעה לישראל עם בן זוג יהודי, אך הם נפרדו, ולאחר מכן אמה החלה בזוגיות עם מי שיהיה לאביה הביולוגי של מצ'טנר, אך עוד בילדותה הם התגרשו, ואביה ניתק קשר עימן, אך עודנו מתגורר בישראל. מצ'טנר ושני אחיה הקטנים נשארו לגדול בחולון אצל אמם. למדה בבית הספר היסודי "המגינים". לאחר מכן, המשיכה לחטיבת ביניים ותיכון בגימנסיה למדעים ולאמנויות ע"ש חיים הרצוג שבחולון, ואף קיבלה תעודת ציון לשבח על התמדה בלימודים.

באפריל 2019 התגייסה לצה"ל, שירתה כמש"קית חינוך ואף קיבלה תעודת הצטיינות, עד תום שירותה באפריל 2021. שירתה על תקן אמן פעיל.

## קריירה
, שהיה אז המעצב הראשי של בית אופנת העילית הצרפתי "דיור", פגש את מצ'טנר בת ה-14 באקראי בחנות של החברה בפריז, לשם הגיעה יחד עם הסוכנת הישראלית שלה. הוא החליט להחתים אותה בסוכנות הדוגמנות שלו תמורת סכום של כמיליון שקלים לשנה. ביולי 2015 פתחה את תצוגת האופנה לעונת הסתיו של המותג, כשהיא לבושה בשמלה לבנה שקופה. חרף השבחים על הופעתה, עלו גם ביקורות רבות על גילה הצעיר ועל חוסר ההתאמה בינה לבין המראה המיני ששידרה הופעתה.

סיפורה תואר בתקשורת כ"סיפור סינדרלה".

באוקטובר פתחה בפעם השנייה את תצוגת האופנה של המותג בשבוע האופנה בפריז. באותו חודש הודיע סימונס על עזיבתו את בית האופנה "דיור", ועתידה של מצ'טנר בחברה לא היה ברור. במהלך חודש ינואר 2016 הוחתמה על חוזה לשנה נוספת, זכתה לקמפיין ראשון בו הוצגה אופנת אביב-קיץ ונבחרה להוביל את קמפיין משקפי השמש שעלה בהמשך השנה.

ב-2018 הובילה (לצד הדוגמנית האמריקאית קאיה גרבר) את הקמפיין הבינלאומי לבשמי דייזי מבית מותג האופנה האמריקאי "מארק ג'ייקובס". שימשה כדוגמנית של מותגים בינלאומיים כגון "זארה", "טופשופ", "H&M", "טומי הילפיגר", "ראלף לורן", "אלי סאאב", ו"פקטורי 54".

כיכבה על השערים של כתבי העת והמוספים הישראליים: "בלייזר", "מעריב סגנון", "GO Style", "שישבת", "שארם" (ברוסית), "לאשה", ו"לאשה סטייל" (לצד דורית רבליס), "את", ו-"TLV Fashion Magazine" (לצד אסתי גינזבורג, שלומית מלכה, לירז דרור, וניבר מדר).

מחוץ לישראל, הופיעה על שערי המגזינים "דיור", "ווג" (אוקראינה), "Telva" (ספרד), "Elle" (צרפת), "RUSSH" (אוסטרליה).

## חיים אישיים
בשנים 2017–2021 הייתה במערכת יחסים עם הדוגמן תומר טליאס (זוכה העונה השנייה של "הבנים והבנות").

משנת 2025 היא בזוגיות עם הזמר תמיר גרינברג.

## קישורים חיצוניים

* רתם איזק, הנסיכה הקסומה: ההצלחה הבלתי נתפסת של סופיה מצ'טנר, באתר את, 17 באפריל 2016
* 
* 
* 
* 
* רתם איזק, "מבחן בתנ"ך אפשר להשלים, קמפיין לדיור לא", באתר mako, 21 בינואר 2019
* 
* 

## הערות שוליים

קטגוריה:דוגמניות ישראליות
קטגוריה:דוגמנים ישראלים
קטגוריה:פורבס 30Under30: ישראל
קטגוריה:פרזנטוריות ישראליות
קטגוריה:בוגרי הגימנסיה למדעים ולאומנויות ע"ש הרצוג (חולון)
קטגוריה:אישים ממוצא רוסי
קטגוריה:ישראליות שנולדו ב-2000
קטגוריה:ישראלים שנולדו ב-2000
שחמט מתקדם

**שחמט מתקדם** הוא צורה חדשה יחסית של שחמט, בו כל שחקן אנושי נעזר בתוכנת שחמט כדי לחקור את התוצאות האפשריות של מהלכיו ומהלכי היריב. למרות השימוש במחשב, השחקנים האנושיים הם שקובעים את מהלך המשחק ושולטים בו במלואו.

ב-1997 הביס לראשונה המחשב כחול עמוק את אלוף העולם בשחמט גארי קספרוב. אירוע זה סימן נקודת מפנה בתחום האינטליגנציה המלאכותית, שבו המחשב התעלה על יכולותיו של האדם. עם התקדמות עוצמת המחשוב והמחקר באינטליגציה מלאכותית אבדו הסיכויים של בני אדם לנצח תוכנות שחמט. באותו הזמן הגה גארי קספרוב רעיון לסוג חדש של משחק שחמט המשלב את יכולות החישוב המהירות של המחשב והאינטואיציה האנושית. במשחק מתמודדים שני בני אדם, כשלרשותם תוכנת מחשב העוזרת להם לחזות את תוצאות מהלכיהם ומהלכי היריב. למעשה, בשילוב השחקן עם התוכנה, השחקן הופך למעין סייבורג, ולכן המשחק מכונה לעיתים גם כ"שחמט סייבורג" או "שחמט קנטאור" על שום יצור הכלאיים המיתולוגי.

במשחק שחמט מתקדם, השילוב של אדם-מכונה יוצר סינרגיה, המתעלה על יכולותיו של מחשב בודד, ולכן תוכנות שחמט אינן מסוגלות לנצח יריב מקצועי של שחמט מתקדם.

קטגוריה:וריאציות שחמט
קטגוריה:תוכנות שחמט
רנו קרוול

ממוזער|250px|רנו קרוול שנת 1968
ממוזער|250px|רנו קרוול, קונברטייביל, שנת 1967
ממוזער|250px|רנו קרוול שנת 1964, מבט מבפנים
ממוזער|250px|רנו קרוול, קונברטייביל, שנת 1967
ממוזער|250px|רנו קרוול שנת 1963
**רנו קרוול** (צרפתית: **Renault Caravelle**) מכונית ספורט-קופה מתוצרת יצרנית הרכב הצרפתית רנו אשר יוצרה בין השנים 1958–1968.

סך הכול יוצרו 117,000 יחידות.

## היסטוריה
לראשונה הוצגה הקרוול בתערוכת הרכב של פריז, בשנת 1958 עם מנוע דופין. שנה לאחר מכן הוצגה בקנדה ובארצות הברית עם מנוע משופר.

הרנו קרוול כונתה עד שנת 1962 "רנו פלורידה" למעט בקנדה ובארצות הברית שם שווקה כרנו קרוול. נמכרו 36,156 יחידות.

ב-1968, השנה האחרונה לייצור הקרוול, נמכרו 1,438 יחידות והייצור הופסק.

דגמי הקופה רנו 15 ורנו 17 החליפו בשנת 1971 את הרנו קרוול.

## גרסאות
* 2 דלתות קופה
* 2 דלתות ספורט

## מפרט טכני ומידות
* מנוע 4 צילינדרים, 845 סמ"ק, מנוע מקורר מים המפיק 37 כ"ס, (מנוע דופין)
* בשנת 1959 שודרג המנוע למנוע גורדיני המפיק 40 כ"ס, יחס הדחיסה 7.6:1 הועלה ל-8.0:1
* ממרץ 1962 שופר המנוע ל-956 סמ"ק המפיק 48 כ"ס
* בשנת 1964 שופר המנוע ל-1,108 סמ"ק המפיק 55 כ"ס, ו- 60 כ"ס. מהירות השיא 143 קמ"ש
* הילוכים סינכרוניים ידניים - 4 מהירויות
* אורך הרכב -4,265 מ"מ
* רוחב - 1,575 מ"מ
* גובה - 1,320 מ"מ
* משקל - 822 ק"ג

## תמונות

Renault Caravelle 1100 Cabriolet dutch licence registration AL-83-26 pic02.JPG| סמל חברת רנו בדגם הקרוול
Renault Caravelle 1963 - pic6.jpg|רנו קרוול שנת 1963, מבט מבפנים
Renault Caravelle Convertible (7889571432).jpg|רנו קרוול קונברטייביל
1968 Renault R 1133 Caravelle, Dutch licence registration AH-57-43, pic 6.JPG|רנו קרוול קונברטייביל, שנת 1968


## קישורים חיצוניים

* רנו קרוול  (4:03 דקות), יו-טיוב
* רנו פלורידה  (27:43 דקות), יו-טיוב
* רנו קרוול  (2:41 דקות), יו-טיוב
* רנו קרוול  (3:25 דקות), יו-טיוב
* רנו קרוול קונברטייביל  (2:11 דקות), יו-טיוב

קטגוריה:מכוניות ספורט
קטגוריה:מכוניות קופה
קרוול
קטגוריה:דגמי מכוניות שהושקו ב-1958
קטגוריה:מכוניות מנוע אחורי
קטגוריה:מכוניות צרפתיות
גני תמיר

**גָּנִי תמיר** (נולדה ב-26 בספטמבר 1959) היא זמרת, שחקנית ומדבבת ישראלית.

## ביוגרפיה
נולדה בנהלל בשם **גָנ־יה בלוך**. את הקריירה המוזיקלית שלה החלה בלהקת פיקוד הדרום. לאחר שחרורה הצטרפה ללהקת "בצל ירוק 80" של המפיק דודו אלהרר, שהוקמה מיוצאי להקות צבאיות. אחד השירים המוכרים, שאותו ביצעה עם יובל נדב חיימוביץ' הוא השיר "אסיף", המוכר גם על פי הפתיחה: "אסוף את המעשים". עם התפרקות הלהקה, נסעה לארצות הברית שם למדה מוזיקה בבית הספר למוזיקה ע"ש מאנס, השייך לניו סקול בניו יורק.

תמיר שבה לארץ בשנת 1987 לאחר סיום לימודיה, ואז השתתפה בתוכנית הרדיו "מה יש" עם ארז טל ואברי גלעד, שם גילמה מספר דמויות, ואף הופיעה לצידו של יאיר ניצני בתפקידו כ"האשם תמיד" וב"שיר המנגל". בנוסף הופיעה כשחקנית אורחת בסדרת הטלוויזיה "הופה היי", שימשה כזמרת ליווי במופע "חכם על קטנים" של דני סנדרסון והופיעה כקומיקאית בתוכנית "מוצ"ש" לצידם של אבי אתגר, ספי ריבלין ואלי יצפאן.

בשנת 1989 בתקופת האינתיפאדה הראשונה, הופיעה תמיר לצידו של יהונתן גפן במופע סאטירה פוליטי מוזיקלי בשם "טוב נבוט בעד ארצנו". שניים מהשירים שתרגם גפן למופע, בביצועה של תמיר, אף הושמעו רבות ברדיו - "כשאתה אומר שלום" של קול פורטר (שאותו גם שרה בתוכנית "סופשבוע" ב-1991 לאחר שנחמן שי עזב את תפקידו כדובר צה"ל) ו"גלוית שנה טובה משוש המתאבדת" של טום וייטס.

לאחר מכן, המשיכה תמיר ללוות זמרים בולטים רבים, ביניהם מתי כספי, אלון אולארצ'יק, יזהר אשדות, דני ליטני ויהודית רביץ. במקביל, המשיכה תמיר להעלות מופעי ג'אז חיים ומוקלטים, ביניהם המופע "ג'אז מתחרז" של אהוד מנור וג'אז אפ קומדי שהוקלט לתוכנית "זהו זה!". במקביל, תרמה את קולה כמדבבת לסדרות וסרטים כמו קופיקו, ראגרטס, הזרבובים, ממלכת עכברי השן, ברבי במפצח האגוזים וחברים על הכוונת, הוגולינה וגריזלדה (מתוך הוגו) ולדמויות כמו התינוק המשמש כסמלה המסחרי של במבה וגם של הדמות "שוש" של החטיף של עלית. תמיר גם הקליטה ג'ינגלים לתשדירים ופרסומות, ביניהם: "תפוזינה", "תפוח אדמה אינו משמין", "נמס בכוס", "קלמנטינה", "ישראכרט", "ערוץ הקניות", "להפשיט תפוז" (המועצה לשיווק פרי הדר) ו"שלי" (תנובה).

כשחקנית, הופיעה בסרטו של דן וולמן, "הביוגרפיה של בן".

תמיר השתתפה גם בקלטות וסרטי הילדים "בובה מתי", "חלונות בהקיץ", "תוף הלב של דין דין" ו"אני מרגיש".

### חיים אישיים
תמיר היא הבת החמישית למשפחת בלוך, צאצאים למייסדי נהלל.

תמיר הייתה נשואה לדוד תמיר, תושב נהלל גם הוא, ושמרה את שם משפחתו.

תמיר בזוגיות עם המוזיקאי מארק סמוליאן, ולהם שתי בנות.

## קישורים חיצוניים

## הערות שוליים

קטגוריה:חברות להקת פיקוד הדרום
קטגוריה:חברי להקת פיקוד הדרום
קטגוריה:זמרות ישראליות
קטגוריה:משתתפות פסטיבל הזמר המזרחי
קטגוריה:נהלל: אישים
קטגוריה:ישראליות שנולדו ב-1959
קטגוריה:ישראלים שנולדו ב-1959
יואכים (פירושונים)

**יואכים** הוא שם פרטי לגברים ושם משפחה.

קטגוריה:שמות פרטיים לגברים
קטגוריה:שמות משפחה גרמניים
אנהלט

**אנהלט** (בגרמנית: **Anhalt**) הוא שמו של אזור היסטורי במרכז גרמניה.
N.S.U פרינץ 4

ממוזער|250px|אנ.אס.יו פרינץ 4
ממוזער|250px|אנ.אס.יו פרינץ 4
ממוזער|250px|מנוע אנ.אס.יו פרינץ 4
ממוזער|250px|אנ.אס.יו פרינץ 4
ממוזער|250px|אנ.אס.יו פרינץ 4
**N.S.U פרינץ 4** (גרמנית: NSU Prinz 4) היא מכונית קטנה בעלת מרכב סדאן ושתי דלתות שיוצרה על ידי יצרנית הרכב הגרמנית **[[NSU]]** בין השנים 1961–1973.

באורוגוואי יוצרה האנ.אס.יו פרינץ 4 בין השנים 1963–1967.

## היסטוריה
"אנ.אס.יו" הייתה חברה גרמנית ליצור אופנועים ומכוניות שנוסדה בשנת 1873. נרכשה על ידי קבוצת פולקסווגן בשנת 1969. פולקסווגן מיזגה את אנ.אס.יו עם "אוטו יוניון" ויצרה את אאודי. בשנת 1955 הייתה אנ.אס.יו יצרנית האופנועים הגדולה בעולם. בשנת 1957 נכנסה לשוק המכוניות.

הגוף של האנ.אס.יו פרינץ 4 היה דומה לגוף ה-שברולט קורווייר, אך היה הרבה יותר קטן.

## מפרט טכני ומידות
* מנוע אחורי 598 סמ"ק, מקורר אוויר המפיק 26.5 כ"ס ו- 36.3 כ"ס
* תמסורת ידנית 4 מהירויות
* אורך הרכב - 3,340 מ"מ
* רוחב - 1,490 מ"מ
* גובה - 1,360 מ"מ
* בסיס גלגלים - 2,040 מ"מ
* תאוצה 0–97 קמ"ש, 35.7 שניות
* מהירת שיא - 113 קמ"ש

## אנ.אס.יו פרינץ 4 בישראל
בשנות השישים, יבואן אנ.אס.יו הייתה חברת "מכוניות הדר בע"מ". משרד היבואן היה בדרך פתח-תקווה 72 בתל אביב. מחיר היחידה היה כ-11,000 ל"י. האנ.אס.יו 4 התחרתה בתכונות ובמחיר ב-פיאט 850, ב-חיפושית, וב-קונטסה 900.

## ראו גם
* N.S.U פרינץ 1000
* NSU
* אאודי

## לקריאה נוספת
* אנ.אס.יו, אתר הנוסטלגיה
* אנ.אס.יו פרינץ 4 - מפרט טכני, automobile-catalog.com
* 

## קישורים חיצוניים

## הערות שוליים

קטגוריה:דגמי מכוניות שהושקו ב-1961
פרינץ 4
קטגוריה:כלי רכב גרמניים
קטגוריה:מכוניות מנוע אחורי
קטגוריה:מכוניות סופרמיני
פרידריך אוגוסט הראשון, דוכס אולדנבורג

**פרידריך אוגוסט הראשון, דוכס אולדנבורג** (גרמנית: **Friedrich August von Oldenburg**; 20 בספטמבר 1711 - 6 ביולי 1785) היה דוכס אולדנבורג בין השנים 1774–1785.

## ביוגרפיה
פרידריך אוגוסט נולד ב-20 בספטמבר 1711 בגוטורפ, לכריסטיאן אוגוסט מהולשטיין-גוטורפ, נסיך אויטין ואלברטינה פרדריקה מבאדן-דורלאך, בתם של פרידריך השביעי, מרקיז באדן-דורלאך ואוגוסטה מריה מהולשטיין-גוטורפ. בשנת 1750 מונה פרידריך אוגוסט לבישוף ליבק, וב-21 בנובמבר 1752 התחתן עם אולריקה פרדריקה וילהלמינה, נסיכת הסן-קאסל, בתם של מקסימיליאן מהסן-קאסל ופרדריקה שרלוטה מהסן-דרמשטדט.

בשנת 1762 נרצח פיוטר השלישי, קיסר רוסיה, ובנו פאבל ירש את דוכסות הולשטיין-גוטורפ. בשנת 1773 נחתמה אמנת צארסקויה סלו, ולפיה אוחדו כל נחלות שלזוויג-הולשטיין תחת כריסטיאן השביעי, מלך דנמרק, ואילו פאבל מונה לרוזן אולדנבורג. בדצמבר אותה שנה מסר פאבל על פי בקשת אמו יקטרינה השנייה, קיסרית רוסיה את רוזנות אולדנבורג לפרידריך אוגוסט, שהיה אף הוא נצר לבית הולשטיין-גוטורפ. פרידריך אוגוסט איחד תחתיו את כל נחלות בית אולדנבורג, ובשנת 1774 קיבל את התואר דוכס.

ב-6 ביולי 1785 מת פרידריך אוגוסט, ובנו וילהלם, דוכס אולדנבורג עלה לשלטון במקומו. מכיוון שווילהלם היה נכה ורפה שכל, משל בן דודו פטר, בישוף ליבק כעוצר בשמו.

## משפחתו
ב-21 בנובמבר 1752 התחתן פרידריך אוגוסט עם אולריקה פרדריקה וילהלמינה, נסיכת הסן-קאסל, בתם של מקסימיליאן מהסן-קאסל ופרדריקה שרלוטה מהסן-דרמשטדט. לזוג נולדו 3 ילדים:
* וילהלם, דוכס אולדנבורג (1754–1823).
* לואיזה מהולשטיין-גוטורפ (1756–1759).
* הדוויג אליזבת שרלוטה מהולשטיין-גוטורפ (1759–1818), התחתנה עם קרל השלושה עשר, מלך שוודיה.

## אילן יוחסין

## קישורים חיצוניים

* 

קטגוריה:דוכסים גרמנים
קטגוריה:ילידי 1711
קטגוריה:נפטרים ב-1785
קלנר

**קלנר** (ביידיש: קעלנער. בגרמנית: Kallner או Kellner.) הוא שם משפחה שפירושו ביידיש ובגרמנית "מלצר".

## הערות שוליים

קטגוריה:שמות משפחה גרמניים
קטגוריה:שמות משפחה אשכנזיים
וביניהם

"**וביניהם**" הוא אלבומו הרביעי של מאיר בנאי, שיצא באפריל 1992. האלבום הגיע למעמד אלבום פלטינה בזכות מכירת 40,000 עותקים, והוא כולל בין היתר את השירים "וביניהם", "אהבה קצרה" והבלדה השקטה "שער הרחמים".
## הפקה
במצעדי הפזמונים ששודרו בשנה זו זכה בנאי בתואר זמר השנה. השיר "אהבה קצרה" נבחר כשיר השנה במצעד הפזמונים השנתי תשנ"ב 1992 של רשת ג', כאשר צעד במשך 43 שבועות במצעדים השבועיים, מתוכם 3 שבועות במקום הראשון (התקופה הארוכה ביותר, פרט ל"הקיץ האחרון" של להקת "שפיות זמנית").

בנאי כתב והלחין את כל שירי האלבום פרט ל"נגמרות לי המילים", שאת מילותיו כתב אהוד מנור, ולשיר הנושא "וביניהם", שאת מילותיו כתב בנאי ביחד עם אשתו, ענת בנאי.

האלבום הגיע למעמד של אלבום פלטינה על סך מכירות של 40,000 עותקים.

## רשימת השירים באלבום

## רשימת המשתתפים באלבום
*דודיק ניזרי - תופים
*טל הרצברג - בס
*יאיר מיכאל - גיטרות
*משה לוי - קלידים, עיבודים והפקה מוזיקלית
*מאיר בנאי - גיטרה ופסנתר
*שלומי שבת - מעוואל בשיר "ירושלים"
*איתמר נוימן - מפוחית בשיר "עכשיו את מרוצה"
*גלעד עצמון - כלי נשיפה בשירים "ירושלים", "עכשיו את מרוצה" ו"כשהייתי ילד"
*יובל מסנר - צ'לו בשירים "ירושלים" ו"חומר נפץ"
*טכנאי הקלטה: גיל תורן באולפני די.בי ובאולפני טריטון
*טכנאי מיקס: גיל תורן באולפני די.בי.
*עיצוב עטיפה: יהודה דרי
*מפיק: זאב אולמן

## קישורים חיצוניים

* האלבום וביניהם ביוטיוב הרשמי של מאיר בנאי

## הערות שוליים

קטגוריה:אלבומי מאיר בנאי
קטגוריה:אלבומים בעברית
קטגוריה:אלבומים שהופקו על ידי משה לוי
קטגוריה:אלבומי פלטינה בישראל
קטגוריה:אלבומי חברת NMC יונייטד אנטרטיינמנט
הופעה חיה (אלבום של מאיר בנאי)

"**הופעה חיה**" הוא אלבום ההופעה הראשון של מאיר בנאי ואלבומו השלישי בכלל. האלבום הוקלט בשתי הופעות שנערכו באותו הערב, זו אחרי זו, במועדון "צוותא" בתל אביב במאי 1988 במסגרת הסיבוב המצליח שליווה את האלבום "גשם". בנאי הפיק ועיבד את האלבום בעצמו ביחד עם הקלידן עדי דגני שעבד איתו גם באלבום גשם בשנת 1987 ובתקליטון "חלומות אחרים" בשנת 1986.
השירים שנבחרו לאלבום ההופעה היו בעיקר שירים שלא ראו אור עד אז באלבום מלא של בנאי כמו "תפילת הדייג" ו"את שומעת" והלהיטים "חלומות אחרים" ו"שירו של שפשף". באלבום נכללו גם שני שירים חדשים שבוצעו לראשונה בסיבוב ההופעות והציגו את הצד הקליל וההומוריסטי של בנאי - "תותים" ו"יש לה אף כל כך ארוך".

השיר "חלומות אחרים" יוצא דופן באלבום, מאחר שהוא מופיע בו בגרסת אולפן. זהו שיר הנושא מתוך סרטו של אמנון רובינשטיין, "נאדיה", שיצא לאקרנים ב-1986. בנאי גם משחק בסרט לצד בן דודו, יובל. לסרט לא יצא פס-קול והשיר הופיע באלבום זה לראשונה.

## רשימת הקטעים באלבום

## רשימת המשתתפים באלבום
;נגנים

;קרדיטים נוספים
* עיבודים וניהול מוזיקלי:עדי דגני, מאיר בנאי
* מפיק: סולו יורמן
* מזכירת הפקה: פנינה גבריאל
* מפיקי המופע: סולו יורמן, ישראל אדם
* מפיק אחראי: זאב אולמן
* טכנאי מופע: ליאור טבת
* טכנאי הקלטה: יעקב מורנו
* צילום עטיפה: משה פרידל
* עיצוב עטיפה: סטודיו ממי דר
* צילום פנים: רמה שקולניק
* הוקלט בצוותא ת"א מאי 1988 על ידי אולפני די.בי

## קישורים חיצוניים

* האלבום הופעה חיה ביוטיוב הרשמי של מאיר בנאי

קטגוריה:אלבומי מאיר בנאי
קטגוריה:אלבומי הופעה בעברית
קטגוריה:אלבומי חברת CBS ישראל
וילהלם, דוכס אולדנבורג

**פטר פרידריך וילהלם, דוכס אולדנבורג** (גרמנית: **Peter Friedrich Wilhelm von Oldenburg**; 3 בינואר 1754 - 2 ביולי 1823) היה דוכס אולדנבורג בין השנים 1785 - 1823.

## ביוגרפיה
וילהלם נולד ב-3 בינואר 1754 באויטין, לפרידריך אוגוסט הראשון, דוכס אולדנבורג ולאולריקה פרדריקה וילהלמינה, נסיכת הסן-קאסל, בתם של מקסימיליאן מהסן-קאסל ופרדריקה שרלוטה מהסן-דרמשטדט.

בשנת 1762 נרצח פיוטר השלישי, קיסר רוסיה, ובנו פאבל ירש את דוכסות הולשטיין-גוטורפ. בשנת 1773 נחתמה אמנת צארסקויה סלו, ולפיה אוחדו כל נחלות שלזוויג-הולשטיין תחת כריסטיאן השביעי, מלך דנמרק, ואילו פאבל מונה לרוזן אולדנבורג. בדצמבר אותה שנה מסר פאבל על פי בקשת אמו יקטרינה השנייה, קיסרית רוסיה את רוזנות אולדנבורג לפרידריך אוגוסט הראשון, דוכס אולדנבורג, שהיה אף הוא נצר לבית הולשטיין-גוטורפ. פרידריך אוגוסט איחד תחתיו את כל נחלות בית אולדנבורג, ובשנת 1774 קיבל את התואר דוכס.

ב-6 ביולי 1785 מת אביו פרידריך אוגוסט הראשון, דוכס אולדנבורג, ווילהלם עלה לשלטון במקומו. מכיוון שווילהלם היה נכה ורפה שכל, משל בן דודו פטר, בישוף ליבק כעוצר בשמו.

במהלך המלחמות הנפוליאוניות הצטרף העוצר פטר, ששלט בדוכסות במקום וילהלם, לצד הקואליציה האנטי-צרפתית השלישית. בשנת 1806 נכבשה דוכסות אולדנבורג על ידי הצרפתים וההולנדים, אך בשנת 1807 שוקמה הדוכסות, ובשנת 1808 הצטרפה הדוכסות לקונפדרציה של הריין. עם זאת, בשנת 1810 נכבשה הדוכסות על ידי נפוליאון, ופטר עוצר הדוכסות הצטרף לבעלות הברית.

בשנת 1815 במהלך קונגרס וינה קיבלה הדוכסות שטחים נוספים והוענק לווילהלם התואר דוכס גדול, אולם וילהלם לא השתמש בו, ורק לאחר מותו החלו להשתמש בו יורשיו. ב-2 ביולי 1823 מת וילהלם, ובן דודו פטר הראשון, דוכס אולדנבורג עלה לשלטון במקומו.

## אילן יוחסין

## קישורים חיצוניים
* וילהלם, דוכס אולדנבורג
* 

קטגוריה:דוכסים גרמנים
קטגוריה:ילידי 1754
קטגוריה:גרמנים שנפטרו ב-1823
מאיר בנאי (אלבום)

**מאיר בנאי** הוא אלבום הבכורה של מאיר בנאי, שכתב, הלחין ושר את כל שירי האלבום, פרט לשיר "זה חלום" שהלחין אריק רודיך, ולשיר "בתוך הכלוב", אותו הלחינו בנאי ורודיך ביחד.
האלבום הופיע ב-1984 והתקבל באהדה על ידי המבקרים. המפיק המוזיקלי והמעבד של האלבום הוא אריק רודיך. בין הבולטים שבשירי האלבום: "כשהיום עולה", "מחפש את הכיוון", "כמו ציפור מעל הים", "לילות", ושני השירים שבנאי הוציא עוד בשנת 1982 - "אל המנוחה" ו"אביתר".
האלבום יצא בחברת התקליטים "מאי מיוזיק" של נחום היימן, שהאמין בבנאי הצעיר והפיק את האלבום.

בשנת 1990 יצא לראשונה על גבי התקליטור, בהוצאה של חברת CBS ישראל, עם עטיפה בצבע שחור-לבן.

בשנת 1998 האלבום יצא על גבי התקליטור, בהוצאה של חברת "הליקון", עם עטיפה בצבע סגול.

## רשימת השירים באלבום

## רשימת המשתתפים באלבום
*אריק רודיך - הפקה מוזיקלית ועיבודים, תופים אלקטרוניים, קלידים, סיקוונסרים, תופי קונגוס אלקטרוניים, קולות.
*מאיר ישראל - תופים.
*חיים רומנו - גיטרה חשמלית, גיטרה אקוסטית.
*שמוליק בודגוב - גיטרה חשמלית.
*גרי אקשטיין - גיטרה חשמלית.
*מיקי שביב - גיטרה בס, גיטרה חשמלית (ב-"מחפש את הכיוון").
*מאיר בנאי - שירה, מילים, לחנים וגיטרה אקוסטית.
*נחום היימן - מפיק.

## קישורים חיצוניים

* 
* , 1984
* דף האלבום באתר Mooma  ארכיון האינטרנט
* 

קטגוריה:אלבומי בכורה מ-1984
קטגוריה:אלבומי מאיר בנאי
קטגוריה:אלבומים בעברית
קטגוריה:אלבומי חברת CBS ישראל
שמע קולי (אלבום)

"**שמע קולי**" הוא אלבום האולפן השביעי והאחרון של מאיר בנאי, אשר יצא לאור בשנת 2007. האלבום כולל שירים מפיוטים יהודיים מתקופות שונות, שנכתבו והושרו על ידי רבי שלום שבזי, רבי שלמה אבן גבירול, רבי משה אבן עזרא, רב האי גאון ועוד. בנוסף ללחנים מקוריים של בנאי, מופיעים באלבום גם שירים עם לחנים מסורתיים.

## הפקה
האלבום יועד תחילה לצאת בפברואר 2008, אך הצלחת הסינגל הראשון מתוכו, "לך אלי תשוקתי", שהלחין בנאי על פי פיוטו של פרשן המקרא והמשורר רבי אברהם אבן עזרא, הקדימה את צאתו לדצמבר. בינואר יצא הסינגל השני, "איילת חן", שכתב רבי שלום שבזי והלחין בנאי על פי לחן עממי, ובמרץ יצא "שלום לך דודי" של רבי שלמה אבן גבירול לפי לחן של מוחמד וואהבי. את שירי האלבום הפיק ועיבד המוזיקאי גיל סמטנה. כשלושה חודשים אחרי צאתו הגיע האלבום למעמד של אלבום זהב.

מאיר בנאי זכה בפרס "הישג השנה למלחין" על שם מרדכי זעירא במסגרת פרסי אקו"ם על אלבומו, "שמע קולי". חבר השופטים נימק את הזכייה בעובדה כי "באלבומו החדש "שמע קולי" מוכיח מאיר שאפשר להתקרב לדת, מבלי להתרחק מעשייה מוזיקלית מקורית ורלוונטית". כמו כן, זכה האלבום גם במעמד "אלבום זהב".

## רשימת השירים

## קישורים חיצוניים

## הערות שוליים

קטגוריה:אלבומי מאיר בנאי
קטגוריה:אלבומים בעברית
קטגוריה:אלבומי זהב בישראל
קטגוריה:אלבומי חברת NMC יונייטד אנטרטיינמנט
עונת 2003/2004 בלה ליגה

**עונת 2003/2004** הייתה העונה ה-73 של לה ליגה שהיא הליגה הספרדית הבכירה בכדורגל. העונה החלה ב-30 באוגוסט 2003 והסתיימה ב-23 ביוני 2004. 

הליגה כללה 20 קבוצות. שלוש הקבוצות האחרונות ירדו לליגת משנה בסוף העונה. 

על ניצחון במשחק ליגה מוענקות שלוש נקודות.

בהתאם לתוצאות של העונה הקודמת ראיו ואיקאנו, דפורטיבו אלאבס ורקראטיבו ולבה ירדו לליגת משנה. מליגת המשנה עלו ריאל מורסיה, ריאל סרגוסה ואלבסטה.

ולנסיה זכתה בתואר וזאת בפעם השישית בתולדות המועדון. היא זכתה לא בהסופר קאפ הספרדי תוך הפסד לריאל סרגוסה בסיכום מפגש כפול - 0:1, 3:1. 

ריאל ואיאדוליד, ריאל מורסיה וסלטה ויגו ירדו לליגת משנה בסוף העונה.

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לרונאלדו ( ברזיל), ריאל מדריד, שכבש 25 שערים. (לפי הנתונים הרשמיים כבש 24 שערים) 
* פרס זאמורה לשוער הטוב ביותר הוענק לסנטיאגו קניסארס (), ולנסיה, שספג 25 שערים ב-37 משחקים. קניסארס זכה בתואר בפעם השלישית בקריירה. 

פרס דון בלון הוענק על ידי העיתון "דון בלון":

***הספרדי המצטיין:** ויסנטה רודריגס ()
***הזר המצטיין:** רונאלדיניו ( ברזיל)
***מאמן העונה:** חאבייר אירורטה ()

## טבלת הליגה

## סטטיסטיקה

### מלכי השערים

### מלכי הבישולים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

2003 2004
קטגוריה:תחרויות כדורגל ב-2003
קטגוריה:תחרויות כדורגל ב-2004
קטגוריה:2003 בספרד
קטגוריה:2004 בספרד
בראדלי סנטר

**בראדלי סנטר** (באנגלית: **Bradley Center**) הוא היכל ספורט ובידור הממוקם בעיר מילווקי אשר היה פעיל מאז חניכתו בשנת 1988 ועד לסגירתו בשנת 2018. האולם מכיל בין 17 אלף ל-20 אלף מקומות בהתאם לאירועים המתקיימים בו.
ההיכל שימש למספר רב של אירועי ספורט ובידור. הבראדלי סנטר היה אולם הבית של קבוצת ה-NBA מילווקי באקס.

האולם נפתח ב-1 באוקטובר 1988. עלות בנייתו הייתה כ-187 מיליון דולרים. ב-25 ביולי 2018 נסגר האולם עקב בנייתו של אולם פייסרב פורום החדש שנבנה בעיר.

## קישורים חיצוניים

*

קטגוריה:אולמות כדורסל בארצות הברית
קטגוריה:מילווקי: ספורט
קטגוריה:מילווקי באקס
גיינברידג' פילדהאוס

**גיינברידג' פילדהאוס** (באנגלית: **Gainbridge Fieldhouse**) הוא מתקן ספורט רב תכליתי השוכן בעיר אינדיאנפוליס שבארצות הברית. האולם מכיל 19,000 מקומות. ההיכל ממוקם צמוד למרכזי תרבות ומספר מתקני ספורט נוספים. 

האולם משמש כמגרשה הביתי של קבוצת הכדורסל אינדיאנה פייסרס. המתקן נחנך בסוף 1999.

מעת לעת, מעבר לאירועי הספורט, מתקיימים באולם מופעי מוזיקה.

בקיץ 2002 אירח האולם את אליפות העולם בכדורסל שנערכה בעיר אינדיאנה, יחד עם RCA דום.

## קישורים חיצוניים

* 

קטגוריה:אולמות כדורסל בארצות הברית
קטגוריה:אינדיאנפוליס: ספורט
קטגוריה:אינדיאנה פייסרס
קטגוריה:אינדיאנה: מבנים
אליפות בריטניה של NXT

**אליפות בריטניה של NXT** (*נקראת גם אליפות הממלכה המאוחדת*) (באנגלית: **NXT United Kingdom Championship**) הייתה תואר אליפות, שנוצר על ידי ארגון ההיאבקות האמריקאי, ה-WWE, ושייך למותג הפיתוח שלו, NXT UK, ששימש כמותג האחות של NXT בממלכה המאוחדת. האליפות נחשפה ב-15 בדצמבר 2016 והאלוף הראשון, טיילר בייט, הוכתר בטורניר אליפות בריטניה, שהיה טורניר של 16 מתאבקים, שהתקיים בבלקפול, אנגליה בתאריכים 14 ו-15 בינואר 2017. אותו טיילר בייט היה גם האלוף האחרון. אליפות זו אוחדה עם אליפות ה-NXT ב-4 בספטמבר 2022 באירוע Worlds Collide.

האליפות יועדה להיות האליפות הראשית של הארגונים הסובבים את אזור בריטניה, כשהקרבות על האליפות שודרו בערוץ ה-WWE Network.

## היסטוריה

במסיבת עיתונאים שנערכה ב-O2 ארנה ב-15 בדצמבר 2016, טריפל H חשף שיתקיים טורניר של 16 מתאבקים אשר יקבע מי יהיה אלוף הממלכה המאוחדת החדש. הטורניר התקיים לאורך יומיים, ב-14 וב-15 בינואר 2017 ושודר בערוץ של ה-WWE Network. האליפות מיועדת להיות האליפות הראשית של הערוץ שתשודר בממלכה המאוחדת. טיילר בייט זכה בטורניר והוכתר לאלוף בריטניה הראשון.

### הטורניר להכתרת האלוף הראשון

## עיצוב האליפות

לאחר שמספר אליפויות של הארגון נחשפו בשנת 2016, בסיס האליפות דומה לאליפות ה-WWE, חוץ מכמה דברים קטנים. במקום לוגו שמתפרס על כל אמצע האליפות, הלוגו הוקטן כך שלצדדיו יהיו סמל הממלכה המאוחדת, עם ל'ואלין הגדול וחד קרן סקוטי ומלמעלה ניצבים תכשיטי הכתר. הרצועה היא בצבע שחור ומכילה כיתוב "אליפות בריטניה של ה-WWE" בראש הרצועה.

## רשימת האלופים

## זכיות משולבות

## קישורים חיצוניים

* 

## הערות שוליים

בריטניה
טארגט סנטר

**טראגט סנטר** (באנגלית: **Target Center**) הוא היכל ספורט במיניאפוליס שבארצות הברית. ההיכל מכיל 19,356 מקומות ישיבה והוא משמש לתחרויות ספורט (בעיקר כדורסל), הופעות ואירועים שונים. באולם עושות שימוש קבוצות הכדורסל מינסוטה טימברוולבס ומינסוטה לינקס.

העבודות להקמת ההיכל החלו ב-1988, לכבוד ייסודה של קבוצת הכדורסל מינסוטה טימברוולבס, וצירופה לליגת ה-NBA. העבודות הסתיימו ב-1990 ולאחר חניכת האולם נהרס מאט סנטר, ששימש בתור אולם הספורט המרכזי של העיר עד אז.

ימין|ממוזער

## קישורים חיצוניים

* 

קטגוריה:אולמות כדורסל בארצות הברית
קטגוריה:מיניאפוליס: ספורט
קטגוריה:מינסוטה טימברוולבס
כמו אגם רוגע: הופעה חיה עם גיטרה ופסנתר

**כמו אגם רוגע: הופעה חיה עם גיטרה ופסנתר** (נקרא גם **כמו אגם רוגע**) הוא אלבום הופעה כפול של מאיר בנאי שיצא בשנת 2011. את האלבום הפיק מוזיקלית בנאי ביחד עם עובד אפרת.

## רשימת השירים באלבום

דיסק 1

דיסק 2

## רשימת המשתתפים באלבום
*מאיר בנאי, עובד אפרת - הפקה מוזיקלית
*מאיר בנאי - שירה, גיטרה ופסנתר
*טכנאי הקלטה ומיקסים: חן נבו
*הפקה בפועל: אלי שיפמן
*מאסטרינג: יעקב מורנו
*עיצוב עטיפה: אמילי ליברמן - סטודיו חץ

## קישורים חיצוניים

* האלבום כמו אגם רוגע ביוטיוב הרשמי של מאיר בנאי

קטגוריה:אלבומי מאיר בנאי
קטגוריה:אלבומי הופעה בעברית
קטגוריה:אלבומים שהופקו על ידי עובד אפרת
קטגוריה:אלבומי חברת NMC יונייטד אנטרטיינמנט
גשר שלג

ממוזער
**גשר שלג** (באנגלית: **Snow bridge**) הוא מבנה מקושת מעל בתרון בקרח, בקיע בסלע, פלג או כל פרצה אחרת בקרקע. גשר כזה נוצר באופן טיפוסי על ידי סחף שלג, שיוצר תחילה כרכוב, העשוי לגדול בהדרגה ולהגיע אל עברה השני של הפרצה.
 
## סכנות
גשר שלג עלול לכסות כליל את הפרצה ולהוות סכנה: למראית עין זהו משטח שלם ויציב, בעוד שלמעשה הוא מכסה את הבתרון או הבקיע ומסתיר אותו תחת שכבת שלג, שעוביה אינו ידוע והוא עלול להיות לא יותר מסנטימטרים אחדים.  

גשרי-שלג עלולים להיוצר גם בתוך בתרון, כך שהוא נראה רדוד באופן מטעה.

הואיל וגשר שלג עבה ויציב יותר בשולי הבתרון, נפילה דרך גשר מתרחשת בדרך כלל במרחק מה מן השפה. 

## קישורים חיצוניים

קטגוריה:שלג
שלג
קטגוריה:טיפוס
שבטי האינדיאנים של נהר קולורדו

שמאל|ממוזער|250px|שמורת האינדיאנים נהר קולורדו
שמאל|ממוזער|250px|רודיאו לנערים בשמורת האינדיאנים של נהר קולורדו, 1972
[שמאל|ממוזער|250px|שדות חיטה לאורך נהר הקולורדו בשמורת האינדיאנים של נהר קולורדו. [חיטה, אלפלפה ומלונים הם בין היבולים החשובים ביותר כאן]]
**שבטי האינדיאנים של נהר קולורדו** (באנגלית: **Colorado River Indian Tribes**) הם קבוצה אתנית של אינדיאנים בארצות הברית, שבט המוכר על ידי הממשל הפדרלי של ארצות הברית (federally recognized tribe) הכולל ארבע קבוצות אתניות נפרדות: הצ'מהואווי, ההופי, המוהאבי והנאוואחו השוכנות בתחומי **שמורת האינדיאנים של נהר קולורדו**, שמורת אינדיאנים המשתרעת על שטח של 1,120 קילומטרים רבועים בשטחן של אריזונה וקליפורניה. מספר חברי השבט הוא 4,277.

## היסטוריה
השמורה הוקמה ב-3 במרץ 1865 עבור "אינדיאנים של הנהר האמור ויובליו". בתחילה היו אלו המוהאבי והצ'מהואווי, וב-1945 הועברו לשמורה בני ההופי והנאוואחו. במלחמת העולם השנייה הוקמו על אדמת השמורה מחנות מעצר לאלפי אמריקנים ממוצא יפני ששהו במקום שלוש שנים. החותם השבטי נוצר על ידי ג'ון סקוט (John Scott) ב-1966, וארבע הנוצות מייצגות את ארבע הקבוצות האתניות. הדגל השבטי עוצב על ידי מרג'י מקייב (Margie McCabe), ואומץ רשמית ב-1979.

## שמורה
שמורת האינדיאנים נהר קולורדו היא שמורת אינדיאנים בדרום-מערב ארצות הברית. עיקר שטח השמורה הוא במערב מחוז לה פאז באריזונה, כשחלקים קטנים משתרעים בדרום-מערב מחוז סן ברנרדינו וצפון-מזרח מחוז ריברסייד בקליפורניה. סך כל השטח הוא 1,119.44 קילומטרים רבועים, רובם בתחומי עמק פארקר. בגבולה הדרום-מערבי היא גובלת בעמק פאלו ורדה (Palo Verde Valley). מטה השבט שוכן בפארקר.

בני השבט חיים בעיקר בקהילות בתוך וסביב העיירה פארקר, הקהילה הגדולה ביותר ופוסטון (Poston). מפקד האוכלוסין של ארצות הברית משנת 2000 דיווח כי בתחומי השמורה חיו 9,201 נפשות.

## ממשל
השבט והשמורה נשלטים על ידי מועצה נבחרת שבה תשעה חברים, והמנוהלים על ידי יושב ראש שבטי, מזכיר וגזבר. פקידים אלו נבחרים מבין חברי המועצה. כל אחת מארבע הקבוצות האתניות השוכנות בשמורה ממשיכות לשמור וליישם את דרכן המסורתית וזהותן הדתית והתרבותית הייחודית.

## התפתחות הכלכלית
כלכלת השבט מבוססת על תעשייה קלה, ממשל, נופש וחקלאות, ספציפית גידול יבולים של אלפלפה, כותנה, חסה וסורגום. לשבטי האינדיאנים של נהר קולורדו יש זכויות מים עדיפויות ל-884 מיליון מטרים מעוקבים ממי נהר הקולורדו, כמות המייצגת כמעט שליש מההקצבה של מדינת אריזונה כולה למי הקולורדו.

השבט הקים את אתר הנופש והקזינו בלווטר (BlueWater Resort and Casino), השוכן כ-3 קילומטרים ממרכז העיירה פארקר כייעד תיירותי על נהר הקולורדו. המקום נפתח ב-1999. שטח הקזינו 2,800 מטרים רבועים ויש בו יותר מ-500 מכונות מזל. באתר הנופש יש בית מלון ובו 200 חדרים, אולם בינגו בשטח של קרוב ל-1,000 מטרים רבועים, פארק מים מקורה, אולם קולנוע, חדר משחקי וידאו, מרינה ואולם הופעות.

מוזיאון שבטי האינדיאנים של נהר קולורדו וחנות מתנות שוכנים בעיירה פארקר, ומוצגים בהם עבודות אמנות היסטוריות ובנות זמננו, במיוחד קרמיקה, מתוצרת בני השבט.

## קישורים חיצוניים

* 

* Colorado River Indian Tribes, official website
* BlueWater Resort and Casino


## הערות שוליים
ימין|ממוזער|250px|מבט על נהר הקולורדו והמרינה והמתקנים לאורך הנהר של אתר הנופש והקזינו בלווטר

קטגוריה:אינדיאנים: שבטים בארצות הברית
קטגוריה:אריזונה
קטגוריה:קליפורניה
פייקום סנטר

**פייקום סנטר** (באנגלית: **Paycom Center**, בעבר נקרא **פורד סנטר** (באנגלית: **Ford Center**) ו**צ'ספיק אנרג'י ארנה** (באנגלית: **Chesapeake Energy Arena**), הוא אולם ספורט רב-תכליתי השוכן בעיר אוקלהומה סיטי שבאוקלהומה, ארצות הברית. תכולת האולם עומדת על 18,203 מקומות ישיבה. האולם משמש כמגרשה הביתי של קבוצת הכדורסל מליגת ה-NBA אוקלהומה סיטי ת'אנדר.

## קישורים חיצוניים

*

קטגוריה:אוקלהומה סיטי: ספורט
קטגוריה:אולמות כדורסל בארצות הברית
קטגוריה:אוקלהומה סיטי ת'אנדר
לב סדוק

**לב סדוק** הוא אלבום האולפן השישי של מאיר בנאי. האלבום יצא לאור בשנת 2001, והופק על ידי משה לוי.

## רשימת השירים

## רשימת המשתתפים באלבום

* משה לוי - קלידים, עיבודים והפקה מוזיקלית
* אמיר צורף - גיטרות
* יוסי פיין - בס
* ז'אן פול זימבריס - תופים

הוקלט באולפני המון - שנת 2000

קטגוריה:אלבומי מאיר בנאי
קטגוריה:אלבומים בעברית
קטגוריה:אלבומים שהופקו על ידי משה לוי
קטגוריה:אלבומי חברת NMC יונייטד אנטרטיינמנט
יוסף אוחיון (רב)

הרב **יוסף אוחיון** (1886–1956) היה דיין, מקובל ורבן של הקהילות היהודיות באיתזראר ובתיזנית שבמרוקו, ומחבר הספר "אבקת רוכל".

## ביוגרפיה
נולד בשנת 1886 (ה'תרמ"ו) בעיר איתזראר שבמרוקו לאסתר ולרב מרדכי אוחיון. אביו היה תלמיד חכם שהתפרנס ממסחר.

בצעירותו התחנך בישיבה בעיר איליג אצל הרב שלום אמזלג. שנים אלו עברו עליו בדוחק ובצמצום, בעיקר בגלל הריחוק מבית הוריו.

לאחר סיום לימודיו בישיבה, נישא לשרה בת הרב מכלוף סוויסה, והחל לעסוק במסחר, תוך כדי לימוד תורה. בשנים שלאחר מכן שימש כדיין, וכרב הקהילה היהודית באיתזראר ובתיזנית שבמרוקו.

במשך חייו שימש גם כמוהל, ונהג לסייע כספית למשפחות מעוטות יכולת שלא היה באפשרותן לעשות את סעודת הברית. כמו כן נודע בשקידתו בלימוד התורה, ורבות סופר על כך שלא שם ליבו לחפצים שנעלמו מביתו בעודו שקוע בלימוד. הודות לשליטתו בתורת הקבלה, התפרסם אף כבעל מופת סביב אזור מגוריו.

הלך לעולמו ב-6 באוגוסט 1956 (כ"ט באב ה'תשט"ז), ונקבר בתיזנית. בשנת 2002 הועלו עצמותיו לקבורה בבית העלמין בצפת.

חתניו היו הרבנים יעיש כהן ודוד סוויסה. נכדו, הרב יעקב כהן, ייסד את קרן "עוד יוסף חי", שפעלה להעלאת עצמותיו לישראל, וגם הוציאה לאור מספר ספרים העוסקים בתורתו ובדמותו.

## חיבוריו
* **אבקת רוכל** - דרושים בעניינים שונים (שני כרכים), הודפס בקזבלנקה בחייו
* **אמרי יוסף**
מספר חיבורים בכתבי יד שהיו באמתחתו, כדוגמת חיבור על השולחן ערוך, אבדו ולא יצאו לאור.

## לקריאה נוספת
* שמעון ואנונו, **[[אנציקלופדיה ארזי הלבנון]]** - לתולדות גאוני וחכמי יהדות ספרד והמזרח, הוצאת יפה נוף 2006

## קישורים חיצוניים
* המקובל יוסף אוחיון, באתר MyTzadik
* הספר אבקת רוכל חלק א׳, באתר HebrewBooks
* Rabbi Yosef Ohayon, באתר Zissil
* 

קטגוריה:רבנים מרוקאים
קטגוריה:מקובלים
קטגוריה:יהדות הרי האטלס
קטגוריה:מוהלים
קטגוריה:מחברי ספרי דרוש
קטגוריה:אישים שהועלו לקבורה בשנית בארץ ישראל
קטגוריה:יהודים הקבורים בבית הקברות בצפת
קטגוריה:ילידי 1886
קטגוריה:נפטרים ב-1956
פטר הראשון, הדוכס הגדול של אולדנבורג

**פטר הראשון, הדוכס הגדול של אולדנבורג** (בגרמנית: **Peter I. von Oldenburg**; 17 בינואר 1755 - 21 במאי 1829) היה דוכס אולדנבורג בין השנים 1823 - 1829, ובסוף שלטונו הפך לדוכס גדול.

## ביוגרפיה
פטר נולד ב-17 בינואר 1755 בריזנבורג, לגאורג לודוויג, נסיך הולשטיין-גוטורפ ולסופיה שרלוטה, נסיכת שלזוויג-הולשטיין-זונדרבורג-בק, בתם של פרידריך וילהלם השני, דוכס שלזוויג-הולשטיין-זונדרבורג-בק ואורסולה אנה, רוזנת העיר דוהנה-שלודין-קארווינדן.

ב-6 ביולי 1785 מת דודו פרידריך אוגוסט הראשון, דוכס אולדנבורג, ובן דודו וילהלם, דוכס אולדנבורג עלה לשלטון במקומו. מכיוון שווילהלם היה נכה ורפה שכל, משל פטר כעוצר בשמו. בנוסף ירש פטר את בישופות ליבק, שבה כיהן דודו כבישוף עד מותו.

בשנת 1803 הוחלט על חילוט נכסי הכנסייה באימפריה הרומית הקדושה, ובישופות ליבק צורפה לדוכסות אולדנבורג.

במהלך המלחמות הנפוליאוניות הצטרף פטר, ששלט בדוכסות במקום וילהלם, לצד הקואליציה האנטי-צרפתית השלישית. בשנת 1806 נכבשה דוכסות אולדנבורג על ידי הצרפתים וההולנדים, אך בשנת 1807 שוקמה הדוכסות, ובשנת 1808 הצטרפה הדוכסות לקונפדרציה של הריין. עם זאת, בשנת 1810 נכבשה הדוכסות על ידי נפוליאון, ופטר שהיה עוצר הדוכסות הצטרף לבעלות הברית.

בשנת 1815 במהלך קונגרס וינה קיבלה הדוכסות שטחים נוספים הוענק לווילהלם התואר דוכס גדול, אולם וילהלם לא השתמש בו. ב-2 ביולי 1823 מת וילהלם, דוכס אולדנבורג ללא יורשים, ופטר עלה לשלטון במקומו. בשנת 1829 קיבל פטר תואר של דוכס גדול, וב-21 במאי אותה שנה מת פטר, ובנו אוגוסט, הדוכס הגדול של אולדנבורג עלה לשלטון במקומו.

## משפחתו
ב-6 ביוני 1781 התחתן פטר עם פרדריקה, דוכסית וירטמברג, בתם של פרידריך השני אויגן, דוכס וירטמברג ופרדריקה דורותיאה, מרקיזת ברנדנבורג-שוודט, ממנה נולדו לו שני ילדים:
* אוגוסט, הדוכס הגדול של אולדנבורג (1783–1853)
* גאורג, דוכס אולדנבורג (1784–1812)

## אילן יוחסין

## קישורים חיצוניים

* 

קטגוריה:דוכסים גרמנים
קטגוריה:ילידי 1755
קטגוריה:גרמנים שנפטרו ב-1829
אסף קדרון

אסף קדרון (נולד ב-12 בפברואר 1976) הוא אמן אבן ישראלי, ההוגה ויוצר מונומנטים ויצירות יודאיקה מאבני ארץ ישראל.

## ביוגרפיה
אסף קדרון נולד ליוסף ורחל קדרון בצפת. הוא למד בבית ספר האר"י בצפת ובישיבה תיכונית קריית נוער בירושלים. למד בישיבת תפארת צבי וישיבת קדומים. את שירותו הצבאי עשה בנצח יהודה. נשוי לנורית לבית פוקס.

## מיצירותיו
[ממוזער|דגם [מזבח העולה במוזאון מכון המקדש]]
ארון הקודש בישיבת איתמר|ממוזער
[אנדרטה לזכר [רצח שלושת הנערים|שלושת הנערים|ממוזער]]
בשנת 2007 הקים קדרון במרכז חוות גבעות עולם, גלעד זיכרון ליהושע בן נון, שבמרכזו רצפת פסיפס ועליה הכיתוב: "יהושע בן נון חזק ואמץ". היצירה בנויה משבעה מעגלים וסביבה נטועים שישים עצי זית המסמלים מאפיינים שונים בסיפור כיבוש יריחו על ידי יהושע.

בחוות גבעות עולם יצר קדרון גם את ארון הקודש ועמוד התפילה בבית הכנסת.

דגם של מזבח העולה שבנה קדרון ב-2009 מוצג בתצוגה הקבועה של מוזאון מכון המקדש בירושלים. האבנים נלקטו מאזור המזבח בהר עיבל שם בנה יהושע בן נון מזבח בעת כניסתו לארץ.

בשנת 2010 בנה את המצבה של הרב מרדכי אליהו. המצבה בנויה מאבנים שהובאו מארבע ערי הקודש.

בשנת 2011 התרחש רצח בני משפחת פוגל באיתמר. שנה לאחר הרצח נחנך לזכרם "משכן אהוד", בית הקבע של הישיבה הגבוהה באיתמר. את ארון הקודש והבימה בישיבה בנה אסף קדרון. ארון הקודש עשוי מאבני המקום והאדמה שבין האבנים נלקחה מגינת משפחת פוגל.

בשנת 2014 התרחש רצח שלושת הנערים בגוש עציון. כשנה לאחר מכן הקים קדרון אנדרטה לזכרם בעינות ענר שבגוש טלמונים, מקום מגוריו של גלעד שער.

בשנת 2016 הוצבו במערת המכפלה שתי מזוזות פרי עבודתו בפתחי אולמות אברהם ויעקב.

בשנת 2017 העניקה מועצת יש"ע מזוזה פרי יצירתו ליו"ר הכנסת יולי אדלשטיין, אשר קבע אותה בפתח לשכת יו"ר הכנסת במשכן הכנסת. קדרון סיפר כי "מדובר באבן מנחלת שבט בנימין, אבן שצורתה כצורת ארץ ישראל".

בשנת 2018 הוענקה חנוכיה פרי יצירתו לסגן נשיא ארצות הברית מייק פנס, במעמד סיום ביקורו בארץ הקודש למרגלות הכותל המערבי. החנוכייה עשויה מאבן אשר נלקטה מעמק מעלה לבונה, מקום זירת קרב הגבורה הראשון של יהודה המכבי וקומץ לוחמיו בלגיונות האימפריה היוונית.

בעקבות הכרזת ארצות הברית על העברת השגרירות לירושלים, והכרתה של ארצות הברית בירושלים כבירתה של מדינת ישראל, התבקש קדרון להכין יצירה בעלת משמעות שתביע את הכרת תודתה של מדינת ישראל לממשל האמריקאי. בתאריך 5 במרץ 2018 העניק ראש ממשלת ישראל בנימין נתניהו את היצירה לנשיא ארצות הברית דונלד טראמפ.


קובץ:בימה מאבן וזכוכית.jpg|בימת בית המדרש של ישיבת איתמר
קובץ:גלעד 2 048.jpg|קטע מגלעד יהושע בן נון
קובץ:מזוזת הכניסה הראשית במערת המכפלה.jpg|250px|מזוזת הכניסה הראשית במערת המכפלה
קובץ:עמוד תפילה בבית הכנסת.jpg|עמוד תפילה מאבן וזכוכית
קובץ:חנוכייה מאבן וברזל.jpg|חנוכייה עשויה מאבן וברזל
קובץ:חנוכיית החירות אסף קדרון.jpg|ממוזער|חנוכיית החירות


## קישורים חיצוניים

* מנחם כהן, אבנים עם נשמה, פורסם בעלון שיחת השבוע, 8 באפריל 2016
* הדר סקלסקי, וייקח מאבני המקום, פורסם במקור בעולם קטן, ו' כסלו תשע"ה
* וידאו: מתנת ההתיישבות לראש ממשלת ישראל בנימין נתניהו, י"ב בסיון תשע"ז
* חדשות 0404, השגריר פרידמן התרגש: קיבל מדגן פמוטים מאבני איתמר בשומרון 4 ביולי 2017
* טקס הענקת החנוכייה לסגן נשיא ארצות הברית מייק פנס, 23 בינואר 2018
* מתנת ראש ממשלת ישראל לנשיא ארצות הברית 5 במרץ 2018

## הערות שוליים

קטגוריה:פסלים ישראלים
קטגוריה:בוגרי ישיבת תפארת צבי
קטגוריה:בוגרי ישיבת קדומים
קטגוריה:בוגרי ישיבת קריית נוער
קטגוריה:ישראלים שנולדו ב-1976
מודה סנטר

**מודה סנטר** (באנגלית: **Moda Center**) הוא היכל הממוקם בעיר פורטלנד שבאורגון, ארצות הברית, המשמש לאירועי ספורט ובידור. האולם מכיל 19,393 מקומות ישיבה ומשמש בתור אולמה הביתי של קבוצת ה-NBA פורטלנד טרייל בלייזרס וקבוצת ההוקי פורטלנד וינטרהוקס.

האולם נבנה בעלות של כ-262 מיליון דולרים ונפתח ב-12 באוקטובר 1995.

## גלריה

קובץ:Rose Garden Arena Interior.jpg|פנים האולם
קובץ:RoseGardenArenaInterior3.jpg|פנים האולם
קובץ:Rosegarden.png|חזית האולם
קובץ:Portland Thunder vs. San Jose SaberCats (3) -- Moda Center, Portland, OR -- April 18, 2014.jpg|פנים האולם בזמן משחק פוטבול באולמות


## קישורים חיצוניים

* 

* modaportland.com

קטגוריה:פורטלנד: ספורט
קטגוריה:אולמות כדורסל בארצות הברית
קטגוריה:פורטלנד טרייל בלייזרס
המשחקים הפרנקופוניים

**המשחקים הפרנקופוניים** (**Jeux de la Francophonie**) הם תחרויות משולבות של ספורט ואמנות, הנערכות מדי ארבע שנים בהשתתפות ספורטאים ונציגים מן המדינות החברות בארגון לה פרנקופוני, אשר הצרפתית משמשת להן כשפה מדוברת.

ההחלטה על ייסוד המשחקים התקבלה בשנת 1987. המשחקים נערכו לראשונה במרוקו בשנת 1989.

## המשחקים

## ענפי ספורט במשחקים
הרכב ענפי הספורט המתקיימים במסגרת המשחקים איננו קבוע ומשתנה מתחרות לתחרות. במשחקים הראשונים ב-1989 נכללו ארבעה ענפים.

להלן ענפי הספורט שנכללו בתחרויות השונות:

## ענפי אמנות במשחקים
*זמרה
*סיפור סיפורים
*שירה
*ציור
*צילום
*פיסול
*תיאטרון בובות
*להטוטנות
*ריקוד מסורתי
*ריקוד היפ-הופ
*יצירה דיגיטלית
*יצירה אקולוגית

## קישורים חיצוניים

* 

משחקים הפרנקופוניים
משחקים הפרנקופוניים
קטגוריה:מרוקו: ספורט
קטגוריה:צרפת: ספורט
קטגוריה:מדגסקר: ספורט
קטגוריה:קנדה: ספורט
קטגוריה:ניז'ר: ספורט
קטגוריה:לבנון: ספורט
קטגוריה:חוף השנהב: ספורט
המשחקים האולימפיים (פירושונים)

**[[המשחקים האולימפיים]]** הם אירוע עולמי של תחרויות ספורט רב-ענפיות הנערך אחת לשנתיים – פעם משחקי קיץ ופעם משחקי חורף, לסירוגין, אך הם מתרחשים פעם בארבע שנים, לפי משחקי העונה.